Базата данни е изградена на основата на съхраняваните в Държавния военноисторически архив (ДВИА) типови списъци по войскови формирования от фонда на Отделението „Военни музеи, паметници и гробове“ при Министреството на войната – 423 архивни единици с общ обем от 24 438 листа. Част от списъците са съставяни в хода на войната от служебни лица, а други са създадени през 30-те години на ХХ в. по различни източници: санитарни книжки, общински списъци и др. И в двата вида документи има нанесени добавки и корекции от служители в Отделението „Военни музеи, паметници и гробове“, които са извършвали проверки по достоверността на информацията. При обединяването на сведенията от различните списъци за конкретно лице, вариантите са отбелязани в квадратна скоба или отделени с наклонена черта.Базата данни няма за цел да представи пълен списък на загиналите в Първата световна война, а да публикува и направи достъпни за потребителите съхраняваните в ДВИА типови списъци от фонда на Отделението „Военни музеи, паметници и гробове“. За улесняване на използването архивната информация е разчетена и съгласно методическите изисквания е възпроизведена в пълно съответствие с оригиналните документи, при запазване на допуснати от авторите пропуски, неточности и фактологични грешки. След публикуване на нови архивни документи при необходимост информацията за отделни военнослужещи ще бъде допълвана и коригирана.По бойните полета са оставили костите си и голям брой български военнослужещи, чиито имена не са установени. Според списъците с гробни места в селища и пунктове от театъра на военни действия на 1-ва, 2-ра, 3-та, 4-та и 11-а армия, Македонската и Моравска военноинспекционна област, в единични и общи гробове са положени тленните останки на над 4475 безименни герои, а в други 46 общи гробове – неизвестен брой войници и сержанти с неустановени имена.В базата данни е обособенв който е включена и информация от книгата на Петър Бойчев и Радослав Симеонов „Те загинаха за Добруджа“. С., 2016 г.